# מסמך אפיון תהליך

ועדה רפואית

מספור ראשי:34

מערכת לניהול רשומה רפואית

CPR NG

## **מנהלה**

### **מעקב שינויים**

|  |  |  |  |
| --- | --- | --- | --- |
| **תאריך השינוי** | **מהדורה** | **אחראי** | **תקציר השינוי** |
| 01/09/2014 | 1.0 | מיכל מורנו | מהדורה ראשונה |
| 28/10/2014 | 2.0 | מיכל מורנו | שינוי התיאור הכללי לתהליך, הודעת שגיאה במקום התרעה על פרופיל לא מותאם, הוספת תצוגה לפני הדפסה |
| 23/11/2014 | 3.0 | מיכל מורנו | עדכון לוגיקת שליפה לרכיב המלצות במסך, הוספת חוקים לסעיפי ליקוי |
| 01/02/2015 | 4.0 | מיכל מורנו | קבלת התרעה בהאמת סעיפי ליקוי ופרופיל והמשתמש לא משנה את הנתונים בהתאם, לא תתבצע שמירת נתונים ביציאה מהמסך. |
| 22/03/2015 | 5.0 | מיכל מורנו | העברת בדיקת חוקת הפרופיל לאחר ביצוע "חתימת מפגש" ותוצג הודעת שגיאה בהתאם. |

### **אישורים**

|  |  |  |  |
| --- | --- | --- | --- |
| **תאריך אישור** | **מהדורה מאושרת** | **מאשר** | **תפקיד** |
| 05/10/2014 | 1.0 | שירי בר-אל | מנהלת תחום |
|  |  |  |  |
|  |  |  |  |

## **כללי**

### **שם התהליך**

ועדה רפואית

### **מטרת התהליך**

החלטת ועדה רפואית על פרופיל וסעיפי הליקוי של המטופל בהתאם למצבו הנוכחי.

### **תיאור כללי**

תיעוד של החלטת ועדה רפואית הקובעת את סעיפי הליקוי, כאשר הפרופיל הרפואי נקבע בהתאם, ידנית או באופן מחושב. בקביעת סעיפי הליקוי המערכת תגזור את הפרופיל המתאים ובחתימת התהליך תתבצע בדיקה על קיום כללים מנחים ולוגיים של סעיפי הליקוי. באי קיום כללים אלו, תופיע הודעת התרעה/שגיאה שתוכנה יידע את המשתמש על הכללים שהופרו. המשתמש יתעד את חברי הועדה המשתתפים בדיון ויסכם את עיקרי הדברים שנאמרו בה, ויתעד את נוכחות המטופל בועדה.

תיעוד מפגש ועדה רפואית יעשה בדומה לתיעוד מפגש רפואי. בנוסף, יוכל המשתמש לצפות בהמלצות סעיפי הליקוי כפי שתועדו על ידי הרופא הממליץ ובהיסטוריית השינויים שבוצעו בקביעת סעיפי הליקוי והפרופיל.

כמו כן, יוכל המשתמש להפיק תדפיס המיועד למטופל או לגורמים חיצוניים.

### **תכולות רלוונטיות מנספח 2.5**

|  |  |  |  |  |
| --- | --- | --- | --- | --- |
| **מס"ד** | **קבוצת תהליכים** | **תהליך** | **תהליך משנה** | **יכולת/דרישה** |
| 3.3.1.1 | מיון רפואי | ועדה רפואית | תיעוד מהלך ועדה רפואית | המשתמש יוכל לתעד את סוג הועדה (סימול ועדה) שביצעה את קביעת הפרופיל ע"י בחירה מתוך רשימת סוגי הועדות במערכת (טבלת סוגי ועדות רפואיות - כמוגדר בסעיף 2.10.2 למפרט). המשתמש יוכל לבחור רק בסוגי ועדות שהוא מורשה להם כמפורט בתהליך משנה 9.1.7 ("ניהול הרשאות לועדות רפואיות"). |
| 3.3.1.2 | מיון רפואי | ועדה רפואית | תיעוד מהלך ועדה רפואית | המשתמש יוכל לתעד את חברי הועדה באמצעות הזנת מספר מזהה משתמש של כל חבר, וכן יוכל לתעד את תפקידי חברי הועדה |
| 3.3.1.3 | מיון רפואי | ועדה רפואית | תיעוד מהלך ועדה רפואית | המשתמש יוכל לתעד במלל חופשי את תיעוד מהלך הועדה והדיון |
| 3.3.1.4 | מיון רפואי | ועדה רפואית | תיעוד מהלך ועדה רפואית | תיעוד כי זהות החייל אומתה ע"י הועדה |
| 3.3.1.5 | מיון רפואי | ועדה רפואית | תיעוד מהלך ועדה רפואית | הפקת תדפיס הצהרת המטופל ותיעוד שהמטופל חתם עליו |
| 3.3.1.6 | מיון רפואי | ועדה רפואית | תיעוד מהלך ועדה רפואית | תיעוד הערות הנבדק במלל חופשי |
| 3.3.2.1 | מיון רפואי | ועדה רפואית | קביעת סעיפי ליקוי ופרופיל רפואי | המשתמש יוכל לצפות בהמלצות שתועדו למטופל לסעיפי ליקוי ולפרופיל (תהליך משנה 2.4.11 - "המלצה על פרופיל וסעיפי ליקוי") |
| 3.3.2.2 | מיון רפואי | ועדה רפואית | קביעת סעיפי ליקוי ופרופיל רפואי | המשתמש יוכל לתעד סעיפי ליקוי על ידי כל אחת מהשיטות הבאות: א. חיפוש מתוך רשימת סעיפי הליקוי במערכת (טבלת סעיפי ליקוי כמוגדר בסעיף 2.10.2 למפרט) על בסיס פרמטרים שיוגדרו באפיון, לרבות קבוצת מחלות, כותרת סעיף הליקוי, פענוח למלש"ב וכד'. ב. הזנת מספר סעיף ליקוי |
| 3.3.2.3 | מיון רפואי | ועדה רפואית | קביעת סעיפי ליקוי ופרופיל רפואי | המשתמש יתעד לכל סעיף ליקוי האם הוא זמני/קבוע והאם הוא "מותאם". |
| 3.3.2.4 | מיון רפואי | ועדה רפואית | קביעת סעיפי ליקוי ופרופיל רפואי | עבור סעיפי ליקוי להם מוגדר בטבלת סעיפי הליקוי כי יש לבחור להם מדרג הגנה, המשתמש יוכל לתעד את מדרג ההגנה לסעיף הליקוי ע"י בחירה מתוך רשימת מדרגי ההגנה המוגדרים כמתאימים לאותו סעיף ליקוי |
| 3.3.2.5 | מיון רפואי | ועדה רפואית | קביעת סעיפי ליקוי ופרופיל רפואי | במסגרת קביעת סעיפי ליקוי ופרופיל רפואי, המערכת תבדוק אוסף כללים אשר יסוכמו במסגרת האפיון. כיום קיימים עשרות בודדות של כללים. הכללים מסתמכים בין היתר על נתוני המטופל (לדוגמה: מין, סוג שירות), נתונים מהתיק הרפואי של המטופל (לדוגמה: אבחנות, רגישויות, המלצות על סעיפי ליקוי ופרופיל שניתנו על ידי משתמשים מסוגים מסוימים), נתונים שהצטברו במסגרת תהליכי המיון הרפואי (לדוגמה: בדיקות שבוצעו, מדדים שנלקחו, סוג הועדה, סעיפי ליקוי) ונתוני המפגש (לדוגמה: המרפאה בה תועדה הועדה, סימול הועדה). |
| 3.3.2.6 | מיון רפואי | ועדה רפואית | קביעת סעיפי ליקוי ופרופיל רפואי | המשתמש יוכל לבחור פרופיל רפואי מתוך רשימת הפרופילים הרפואיים במערכת. |
| 3.3.2.7 | מיון רפואי | ועדה רפואית | קביעת סעיפי ליקוי ופרופיל רפואי | היה והמשתמש בחר בפרופיל רפואי שמוגדר כזמני, המשתמש יקבע את "חודשי הזמניות" של הפרופיל. |
| 3.3.2.8 | מיון רפואי | ועדה רפואית | קביעת סעיפי ליקוי ופרופיל רפואי | תוצאת בדיקת הכללים הנ"ל תהיה ביצוע אחת או יותר מהפעולות הבאות על ידי המערכת: א. מניעת קביעת סעיפים ליקוי מסוימים (לדוגמה: סעיפי ליקוי שאינם מתיישבים זה עם זה) ב. מניעת קביעת פרופילים רפואיים מסוימים (לדוגמה: פרופילים רפואיים שאינם מתיישבים עם סעיפי הליקוי) ג. מניעת סיום התהליך (על בסיס בדיקה מסכמת של הכללים טרם סיום התהליך) |
| 3.3.2.9 | מיון רפואי | ועדה רפואית | קביעת סעיפי ליקוי ופרופיל רפואי | המשתמש יתעד את תאריך קביעת הפרופיל |
| 3.3.2.10 | מיון רפואי | ועדה רפואית | קביעת סעיפי ליקוי ופרופיל רפואי | בסיום תהליך משנה "קביעת סעיפי ליקוי ופרופיל רפואי" ובסיום תהליך משנה 2.4.41 - "סיום תיעוד מידע רפואי", המערכת תשדר למערכת לשכות גיוס / מערכת המשא"ן (ע"פ סוג הועדה) את פרטי הפרופיל הרפואי וסעיפי הליקוי שנקבעו (ממשק "פרופיל מלש"ב" / ממשק "פרופיל חייל" כמוגדר בסעיף 2.22 למפרט) |
| 3.3.2.11 | מיון רפואי | ועדה רפואית | קביעת סעיפי ליקוי ופרופיל רפואי | בסיום תהליך משנה "קביעת סעיפי ליקוי ופרופיל רפואי" לא ניתן יהיה לבצע את תהליכי "תיעוד מידע רפואי בל"ג" ו"ועדה רפואית", פרט לתהליכי משנה שיסוכמו בשלב האפיון (לדוגמה: תהליך משנה 2.4.13 "תיעוד מכתב רפואי") |
| 3.3.2.12 | מיון רפואי | ועדה רפואית | קביעת סעיפי ליקוי ופרופיל רפואי | אם במסגרת תהליך הועדה הרפואית השתנו סעיפי הליקוי של המטופל, המערכת תחשב מחדש את הכשירויות הקיימות למטופל, על פי סעיפי הליקוי המעודכנים.  טרם סיום תהליך משנה "קביעת סעיפי ליקוי ופרופיל רפואי", המערכת תציג למשתמש כשירויות שהתעדכנו בהתאם לסעיפי הליקוי.  בסיום תהליך משנה "קביעת סעיפי ליקוי ופרופיל רפואי", המערכת תתעד הוראות רפואיות עבור הכשירויות שהתעדכנו ותשדר אותן למערכת המשא"ן (ממשק "מתן/ביטול הוראה רפואית"). |
| 3.3.3.1 | מיון רפואי | ועדה רפואית | עיון מחדש בפרופיל | המשתמש יוכל לפתוח את הפרופיל הרפואי ל"עיון מחדש". במקרה זה ניתן יהיה לחזור ולבצע את תהליכי "תיעוד מידע רפואי בל"ג" ו"ועדה רפואית" ולקבוע פרופיל רפואי חדש |
| 3.3.4.1 | מיון רפואי | ועדה רפואית | תדפיסים | בסיום תהליך ועדה רפואית המשתמש יוכל להפיק תדפיסים ממספר סוגים, לרבות תדפיסים עבור המטופל או גורמים חיצוניים נוספים. התדפיסים יכללו מידע מתוך המידע המפורט בקבוצת תהליכים "מיון רפואי" ומידע נוסף לגבי המטופל, המטפל והמרפאה בה הופק התדפיס, אשר יסוכם באפיון כי נדרש לכלול בתדפיס, ובאופן אשר יסוכם באפיון. |

### **ACTORS**

1. משתמש רשאי לתעד ועדה רפואית – כגון: יו"ר ועדה, רופא חבר בועדה.

2. מערכת.

### **מסכים הקשורים לתהליך**

|  |  |  |
| --- | --- | --- |
| **קוד מסך** | **שם מסך** | **ראשי/משני** |
| 33 | סיכום ועדה רפואית | ראשי |

### **ממשקים הקשורים לתהליך**

|  |  |  |
| --- | --- | --- |
| **מס"ד** | **שם ממשק** | **הערות** |
| 54 | שידור נתוני מיון רפואי על חיילים | שידור פרופיל מטופל |
| 57 | שידור נתוני מיון רפואי על מלש"בים | שידור פרופיל מטופל |

### **דוחות הקשורים לתהליך**

אין.

### **תהליכים מפעילים**

|  |  |  |
| --- | --- | --- |
| **מספר תהליך** | **שם תהליך** | **הערות** |
| 9 | כניסה למערכת, איתור מטופל ותחילת תיעוד מידע רפואי |  |

### **תהליכים מופעלים**

|  |  |  |
| --- | --- | --- |
| **מספר תהליך** | **שם תהליך** | **הערות** |
| 3 | ניהול שאלונים רפואיים | באמצעות כפתור |
| 54 | שידור נתוני מיון רפואי על חיילים |  |
| 57 | שידור נתוני מיון רפואי על מלש"בים |  |

## **אפיון פונקציונאלי**

### **תרשים התהליך**



### **מסלול עיקרי**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | כניסה למסך | יוצג מסך סיכום ועדה רפואית. | ראה אפיון מסך "סיכום ועדה רפואית" (קוד מסך 33). |
| משתמש | בחירת תפקיד המשתתף | המשתמש בוחר תפקיד מרשימת בחירה: יו"ר/חבר/מזכיר/יועץ חיצוני. |  |
| משתמש | הזנת שם המשתתף | המשתמש מזין את המספר האישי של המשתמש ולוחץ על אנטר. |  |
| מערכת | שליפת שם פרטי ומשפחה | מוצג השם המלא של המשתתף בהתאם למספר האישי שהוזן. |  |
| משתמש | הזנת סיכום מהלך הדיון | המשתמש מתעד במלל חופשי את הדברים שנאמרים בועדה. |  |
| משתמש | סימון שדות הצהרת הנבדק ואימות זהותו | המשתמש מסמן בהתאם להצהרות הנבדק: החייל מצהיר, החייל חתם על הצהרה 002, זהות החייל אומתה. |  |
| משתמש | הזנת דברי הנבדק | המשתמש מתעד במלל חופשי. |  |
| משתמש | צפייה בהמלצות | ברכיב המתאים במסך, מוצגת טבלה לצפייה בסעיפי הליקוי ופרופיל שתועדו ע"י כל המטפלים. | השליפה תתבצע מכל מסמכי ההמלצות של המטפלים . |
| משתמש | לחיצה על כפתור "עיון מחדש" | שדות סעיפי ליקוי ופרופיל נפתחים להזה. | במידה והמשתמש מתעד לאחר הועדה הרפואית בל"ג ורואה צורך לשנות את הסעיפים הקיימים למטופל והפרופיל שנקבע לו. |
| מערכת | בדיקת סימון סעיף "לא פעיל" | המערכת תבצע בדיקה אם קיימים סעיפים שכבר לא פעילים. במידה וכן, תוצג צלמית התרעה בשורה הרלוונטית. |  |
| משתמש | תיעוד סעיף ליקוי | המשתמש מזין קוד סעיף הליקוי או מחפש מטבלת סעיפי הליקוי לפי:  1. חיפוש במלל חופשי מתוך שדה "תיאור כללי" או מתוך שדה "פענוח למלש"ב" (קיימים לכל סעיף 2 שדות תיאור במלל חופשי).  2. חיפוש רחב של טקסט באמצעות \*. |  |
| משתמש | בחירת סוג הסעיף | לכל סעיף ליקוי, המשתמש בוחר את הערך קבוע / זמני / קבוע מותאם / זמני מותאם מרשימת בחירה. |  |
| מערכת | פתיחת שדה "חודשי זמניות" להזנה | במידה והמשתמש בחר בערך זמני / זמני מותאם, השדה נפתח להזנה של מספר חודשים. | ברמת הפרופיל |
| משתמש | בחירת מדרג הגנה גופני | במידה והמשתמש בחר סעיף ליקוי הדורש מדרג הגנה גופני, המשתמש מתעד אותו ע"י בחירה מתוך רשימת מדרגי ההגנה מותאמת לסעיף שנבחר. |  |
| מערכת | בחירת מדרג הגנה נפשי | במידה והמשתמש בחר סעיף ליקוי הדורש מדרג הגנה נפשי, המשתמש מתעד אותו ע"י בחירה מתוך רשימת מדרגי ההגנה מותאמת לסעיף שנבחר. |  |
| משתמש | בחירת פרופיל | המשתמש בוחר את הפרופיל מרשימת בחירה של מספרי פרופיל. |  |
| מערכת | תאריך קביעת כושר | כברירת מחדל, יישתל ערך התאריך שהוזן בשדה "תאריך מפגש". המשתמש יכול לשנות אותו באם נדרש. | שדה "תאריך מפגש" במסך "פרטי מפגש" (41). |
| משתמש | צפייה בטבלת היסטוריית שינויים | המשתמש יכול לצפות בסעיפי ליקוי שבוטלו והפרופיל שנקבע בעבר. |  |
| משתמש | לחיצה על "חתימת מפגש" | בסיום תיעוד כל הנתונים הרלוונטיים המשתמש. | ראה אפיון תהליך "דיון, תוכנית וסיכום (מספר 8). |
| מערכת | ביצוע בדיקה לוגית- סעיף ליקוי פוסל מקצוע | המערכת מבצעת בדיקה:  האם אחד מסעיפי הליקוי פוסל מקצוע מסוים: המערכת תשווה את סעיפי הליקוי שקיימים למטופל אל מול אלו המוגדרים בטבלה. במידה וקיימת זהות באחד או יותר מהסעיפים, המערכת תשווה את המקצוע של המטופל לזה שמוגדר בטבלה בהתאם לסעיף הליקוי. | בהתאם לטבלת תחזוקה: סעיף ליקוי פוסל מקצוע, בניהול מנהל מערכת. |
| מערכת | ביצוע בדיקה לוגית - פרופיל פוסל מקצוע | המערכת מבצעת בדיקה:  האם הפרופיל פוסל את המקצוע של המטופל: המערכת תשווה את הפרופיל שנקבע למטופל אל מול אלו המוגדרים בטבלה. במידה וקיימת זהות, המערכת תשווה את המקצוע של המטופל לזה שמוגדר בטבלה בהתאם לפרופיל. | בהתאם לטבלת תחזוקה: פרופיל פוסל מקצוע, בניהול מנהל מערכת. |
| מערכת | ביצוע בדיקה לוגית - סעיף ליקוי פוסל כשירות לנהיגה | המערכת מבצעת בדיקה:  האם סעיף ליקוי פוסל כשירות לנהיגה: המערכת תשווה את סעיפי הליקוי שקיימים למטופל אל מול אלו המוגדרים בטבלה כפוסלי נהיגה (מאפיין של סעיף ליקוי). | בהתאם לטבלת תחזוקה: סעיפי ליקוי בניהול מנהל מערכת. |
| מערכת | הצגת הודעת התראה | במידה ואחת מהבדיקות מתקיימת, מוצגת התראה מתאימה. | נוסח ההתרעה יוצג כפי שמוגדר בטבלאות:  1. סעיף ליקוי – למקצוע  2. פרופיל – למקצוע  3. סעיפי ליקוי – כשירות נהיגה |
| מערכת | ביצוע בדיקות לוגיות | המערכת מבצעת בדיקה של החוקים הלוגיים על סעיפי הליקוי שנקבעו. |  |
| מערכת | הצגת הודעת שגיאה | באם הבדיקה נכשלה, תוצג למשתמש הודעת שגיאה עם הסעיפים שהפרו את הכללים. |  |
| משתמש | שינוי הסעיפים/פרופיל | באם נדרש, המשתמש משנה את הפרופיל או הסעיפים שבחר. |  |
| משתמש | לחיצה על "חתימת מפגש" | המשתמש מאשר וחותם את המפגש. |  |
| מערכת | שידור נתוני הפרופיל | המערכת תשדר את הפרופיל שנקבע לממשק מערכת לשכות גיוס (מערכת ה-ERP המשא"נית). |  |
| משתמש | הפקת תדפיס | משתמש בוחר את התדפיס ברצונו להדפיס. | ראה מסלול משני "[הפקת תדפיס](#_מסלול_משני_בחירת)". |



### **מסלול משני הפקת תדפיס**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | חתימת מפגש | המשתמש חותם את המפגש. | חתימת מפגש - ראה אפיון תהליך "דיון, תוכנית וסיכום (מספר 8). |
| מערכת | הצגת תדפיסים מהמפגש | יוצג מסך לבחירת התדפיס הרצוי | ראה תיאור אפיון " בחירת מסמך להדפסה" (קוד מסך 17). |
| משתמש | לחיצה על כפתור "הצג לפני הדפסה" | ייפתח מסמך PDF להצגה לפני הדפסה. | ראה אפיון תדפיס "ועדה רפואית למטופל" (מספר תדפיס 4).  ראה אפיון תדפיס "ועדה רפואית לגורם חיצוני" (מספר תדפיס 5). |
| משתמש | לחיצה על כפתור "הדפס" | הפקת התדפיס במדפסת. |  |

## **סט חוקים לקביעת סעיפי ליקוי ופרופיל**

|  |  |  |  |
| --- | --- | --- | --- |
| **קוד חוק** | **מאפיין נבדק** | **חוק** | **משמעות** |
| 1 | קוד סעיף ליקוי | 4 ספרות ראשונות לא יכולות להיות זהות בין שני סעיפי ליקוי למטופל |  |
| 2 | קוד סעיף ליקוי + מין מטופל | סעיף הליקוי מתאים למין המטופל | טבלת קשר בין מין לסעיפי ליקוי. |
| 3 | תקופת זמניות - סעיף ליקוי | תקופת הזמניות שהוזנה לסעיף הליקוי נמצאת בטווח המותר לאותו סעיף | הוספת 2 מאפיינים נומריים בטבלת סעיפי ליקוי: 1. זמניות - מינ' 2. זמניות - מקס' |
| 4 | שדה מותאם | ניתן לסמן את סעיף הליקוי כ"מותאם". | הוספת מאפיין בוליאני בטבלת סעיפי ליקוי: סימון מותאם. |
| 5 | פרופיל | הפרופיל שנבחר צריך להיות הנמוך מבין כל הפרופילים המתאימים לסעיפי הליקוי שהוזנו | הוספת קשר בין סעיף ליקוי לפרופיל: לכל קוד סעיף ליקוי צריך להיות קוד פרופיל מתאים. |
| 6 | תקופת זמניות - פרופיל | תקופת הזמניות שהוזנה לפרופיל היא הנמוכה מבין כל תקופות הזמניות שהוזנו לסעיפי הליקוי. |  |
| 7 | קוד סעיף ליקוי | למטופל אין צרוף של סעיפי ליקוי אסורים בינם | הוספת טבלת קשר "צירופי סעיפי ליקוי אסורים". עמודות: קוד סעיף ליקוי, קוד סעיף ליקוי. |
| 8 | קוד סעיף ליקוי | למטופל יש צרוף של סעיפי ליקוי מחייבים בינם | הוספת טבלת קשר "צירופי סעיפי ליקוי מחייבים". עמודות: קוד סעיף ליקוי, קוד סעיף ליקוי. |
| 9 | קוד סעיף ליקוי וקוד סימול ועדה | למטופל יש סעיף ליקוי שאינו מתאים לסימול הועדה | הוספת טבלת קשר "סעיפי ליקוי אסורים לסימולי ועדה". |
| 10 | קוד סעיף ליקוי וקוד מדרג הגנה | למטופל יש סעיף ליקוי שמחייב מדרג הגנה נפשי ולא סומן. | הוספת מאפיין בוליאני בטבלת סעיפי ליקוי: מחייב מדרג הגנה נפשי. |
| 11 | תאריך מפגש + תאריך תחילת תוקף פרופיל | התאריכים זהים. |  |
| 12 | סוג שירות+סימול וועדה | סימול הוועדה אפשרי עפ"י סוג השירות של המטופל | הוספת טבלת קשר "סימול ועדה אסורים לסוג שירות". |
| 13 | סוג שירות+סימול וועדה | סימול הוועדה אפשרי עפ"י מקצוע ותפקיד של המטופל | הוספת טבלת קשר "סימול ועדה אסורים למקצוע ותפקיד". עמודות: קוד סימול ועדה, קוד מקצוע, קוד תפקיד. |
| 14 | זהות יו"ר וזהות מטופל | מ.א של היו"ר שונה ממ.א של המטופל |  |
| 15 | סימון נפטר | איסור קביעת ס"ל לנפטר | בהזנת סעיף ליקוי למטופל שסומן כ"נפטר", תופיע הודעת שגיאה. |
| 16 | זמניות סעיף ליקוי | איסור/חיוב זמניות על פרופיל וסעיף ליקוי | אם קיים סעיף ליקוי שהוגדר כזמני, המשתמש יחוייב להזין מספר. אם לא, השדה לא נפתח להזנה. |
| 17 | פרופיל | איסור קביעת פרופיל מסוים ללא מתן סעיף ליקוי | בבחירת פרופיל, תתבצע בדיקה אם קיים לפחות סעיף ליקוי אחד שהוזן. |
| 18 | פרופיל | כאשר קיימת אינדיקציית "מקצוע נדרש" (נתון שמגיע ממערכת משא"ן) אצל המטופל: הפרופיל הניתן יכול להיות רק לאחר פרופיל קודם X, סימול וועדה X, חובת קיום סעיפי ליקוי מסוימים, חובת אי קיום סעיפי ליקוי מסוימים, הפרופיל המתאים לסעיף הליקוי הניתן. | התאמת המקצוע הנדרש של המטופל, לפרופיל וסעיפי הליקוי שהוזנו לו. |
| 19 | פרופיל | ישנם פרופילים שניתן לתת רק אם הפרופיל הנוכחי נכלל ברשימת ערכים מתאימה. | התאמת הפרופיל הקודם לפרופיל החדש שמוצע , וחסימת המשתמש באם לא קיימת התאמה. |

## **נושאים פתוחים**

אין.