# מסמך אפיון תהליך

כניסה למערכת, איתור מטופל ותחילת תיעוד מידע רפואי

מספור ראשי:9

מערכת לניהול רשומה רפואית

CPR NG

## **מנהלה**

### **מעקב שינויים**

|  |  |  |  |
| --- | --- | --- | --- |
| **תאריך השינוי** | **מהדורה** | **אחראי** | **תקציר השינוי** |
| 01/09/2014 | 1.0 | מיכל מורנו | מהדורה ראשונה |
| 26/10/2014 | 2.0 | מיכל מורנו | הסרת מסך כניסה למערכת והוספת מסך בחירת פרופיל משתמש, ביאור המסלולים השונים. |
| 26/11/2014 | 3.0 | מיכל מורנו | הגבלות צפייה על תוצאות חיפוש מטופל בגישה לתיק מטופל |
| 28/01/2015 | 4.0 | מיכל מורנו | לחיצה על כפתור "פתח מפגש" מדלג על מסך סוג מפגש במידה וקיים רק מפגש ברירת מחדל אחד לפרופיל משתמש.  הוספת בדיקת מטופל מלש"ב בפתיחת תיק המטופל. |
| 23/02/2015 | 5.0 | מיכל מורנו | עדכון הגדרת סגמנט, והוספת מסך מספר תעודה לתיק רגיש בפתיחת מפגש חדש. |

### **אישורים**

|  |  |  |  |
| --- | --- | --- | --- |
| **תאריך אישור** | **מהדורה מאושרת** | **מאשר** | **תפקיד** |
| 03/10/2014 | 1.0 | איל ספורטה | מנהל פרויקט |
| 03/10/2014 | 1.0 | שירי בר-אל | מנהלת תחום |
| 28/10/14 | 2.0 | שירי בר-אל | מנהלת תחום |

## **כללי**

### **שם התהליך**

כניסה למערכת, איתור מטופל ותחילת תיעוד מידע רפואי

### **מטרת התהליך**

כניסת המשתמש למערכת ובחירת המרפאה שברצונו לעבוד. חיפוש מטופל וצפייה בתיק הרפואי שלו. באם נדרש, תיעוד נתונים במפגש חדש דרך חיפוש מטופל או מרשימת המוזמנים למרפאה.

### **תיאור כללי**

לאחר הכניסה למערכת, מוצג מסך לבחירת פרופיל משתמש במידה ומשוייכים אליו יותר מאחד. לאחר מכן, מוצג מסך ניווט בו המשתמש בוחר מרפאה לעבוד בה מתוך המרפאות המשויכות אליו לפי פרופיל המשתמש, ולוחץ על הכפתור לפי הפעולה שברצונו לבצע: חיפוש מטופל, רשימת מטופלים.

במידה והמשתמש בחר ברשימת מוזמנים, יוצג מסך עם רשימת המטופלים המוזמנים למרפאה או לאותו מטפל, בטוווח תאריכים שהגדיר מנהל מערכת. המשתמש מסמן מטופל מהרשימה וצופה בתיק מטופל שלו.

במידה והמשתמש בחר בחיפוש מטופל, יוצג מסך להזנת מספר אישי של המטופל, כמזהה חד חד ערכי המערכת תשלוף תיק מטופל עבור מטופל זה. בנוסף, המשתמש יכול להזין פרמטרים לזיהוי המטופל על פיהם יתבצע החיפוש. המערכת מזהה באם קיימות הגבלות צפייה למשתמש לפי פרמטרים שהוגדרו על ידי מנהל מערכת. תוצאות החיפוש יהיו בהתאם להגבלות ויוצגו רק מטופלים שהמשתמש רשאי לצפות בהם. המשתמש בוחר מטופל מהרשימה (במקרה ואותרה רשומה אחת המערכת תשלוף אוטומטית את המטופל הבודד שאותר), במידה והוא מוגדר כתיק רגיש (לפי מאפיינים שהגדיר מנהל מערכת), המשתמש יידרש להזין מספר תעודה לפני הכניסה לתיק, או לפני פתיחת מפגש חדש. אימות מספר התעודה יתבצע מול ממשק "מספרי תעודות".

לפני הגישה לתיק המטופל, יוצגו התראות הקיימות למטופל במסך מרכז, והמשתמש צריך לאשר כדי לצאת מהמסך. המשתמש בוחר בתמצית תיק כדי לראות ריכוז מידע ופרטים רבים נוספים הנשלפים ממקורות אחרים לרבות מערכות משא"ן, מידע שהוזן ע"י מרפאות אחרות ועוד. באם קיימות טיוטות של המשתמש מהמרפאה הנוכחית ממנה התחבר למערכת, בלחיצה על הכפתור טיוטות יוצג מסך שבו יוכל המשתמש לערוך או למחוק אותן.

במידה ונדרש, המשתמש בוחר בתיעוד מפגש על מנת לתעד מידע רפואי. המערכת משדרת את הזמן הנוכחי כזמן תחילת התור של המטופל לממשק "סנכרון רשימות מטופלים מול מערכת זימון תורים". באם קיימות, מוצגת הודעה על הפניות פתוחות שקיימות למטופל ומשויכות למרפאה הנוכחית. המשתמש יכול לבחור לתעד שהמפגש מהווה תשובה להפניה ובכך להסיר את ההפניות ממעקב הפניות פתוחות, או לתעד סיבה לאי טיפול בהפניה ולהמשיך להציג את ההפניה במעקב. בסיום התהליך, המשתמש חותם את המפגש.

מהמסך הראשי, המשתמש יכול לגשת להפקת דוחות ולבחור בדו"ח מסוים - כגון: מטופלים שביקרו במרפאה ומטופלים שזומנו ולבצע חיתוכים בהתאם.

### **תכולות רלוונטיות מנספח 2.5**

|  |  |  |  |  |
| --- | --- | --- | --- | --- |
| **מס"ד** | **קבוצת תהליכים** | **תהליך** | **תהליך משנה** | **יכולת/דרישה** |
| 1.1.1.1 | כניסה למערכת | כניסת משתמש למערכת | בחירת מרפאה לעבודה | משתמש יתעד את המרפאה בה הוא עובד (על פי היררכיית המבנים הרפואיים כמוגדר בטבלת מבנים רפואיים בסעיף 2.10.2 למפרט) |
| 1.1.1.2 | כניסה למערכת | כניסת משתמש למערכת | בחירת מרפאה לעבודה | המערכת תציע למשתמש את המרפאה האחרונה בה עבד כברירת מחדל |
| 1.1.1.3 | כניסה למערכת | כניסת משתמש למערכת | בחירת מרפאה לעבודה | היה והמשתמש בחר במרפאה לעבודה מבין המרפאות בהן עבד בעבר - המערכת תשווה את הסגמנט ממנו התחבר המשתמש לסגמנט ממנו תיעדה המערכת שהתחבר המשתמש בפעם האחרונה שעבד במרפאה. היה והסגמנטים שונים - המערכת תציג על כך הודעה למשתמש. |
| 2.1.1.1 | טיפול רפואי | איתור מטופל וגישה לתיק | איתור תיק מטופל | חיפוש מטופל לפי מספר פרמטרים של המטופל, לרבות מספר מזהה מטופל פנימי, מ"א, ת"ז, שם פרטי ומשפחה של המטופל, יחידה ויחידת משנה. |
| 2.1.1.2 | טיפול רפואי | איתור מטופל וגישה לתיק | איתור תיק מטופל | הצגת המטופלים העונים על הפרמטרים שהוזנו בחיפוש, עם נתוני המטופלים (לרבות מספר מזהה מטופל פנימי, מ.א., ת.ז., שם פרטי ומשפחה של המטופל, תמונה, כתובת, טלפון, יחידה, יחידת משנה, מרפאת אם) ואפשור כניסה לתיק של אחד המטופלים |
| 2.1.1.3 | טיפול רפואי | איתור מטופל וגישה לתיק | איתור תיק מטופל | מנהל המערכת יוכל להגדיר הגבלות אשר יחולו על פרופילי משתמש מסוימים, לרבות הגבלות מסוג הגבלת אוכלוסיית המטופלים עליה ניתן לחפש, דרישה לפרמטרים מינימליים על מנת לחפש וכד'. סוגי ההגבלות יסוכמו במסגרת האפיון. |
| 2.1.1.4 | טיפול רפואי | איתור מטופל וגישה לתיק | איתור תיק מטופל | הגבלת כמות הרשומות המקסימלית להצגה בתוצאות החיפוש, על פי הגדרה של מנהל המערכת |
| 2.1.2.1 | טיפול רפואי | איתור מטופל וגישה לתיק | גישה לתיק מטופל | גישה לתיק רפואי של מטופל (לרבות כלל המידע הרפואי האגור לגביו במערכת) תתאפשר באמצעות כל אחת מהשיטות הבאות: א. הזנת מספר מזהה מטופל ב. באמצעות תהליך-משנה "איתור תיק מטופל" ג. באמצעות בחירת המטופל מבין כל המטופלים הממתינים לאותו מטפל (למשתמש) כמתואר בתהליך משנה 8.1.1 - "ממתינים במרפאה" ד. בגישה ישירה מתהליך אחר בו מצוין במפורש שניתן לגשת ממנו לתיק המטופל |
| 2.1.2.2 | טיפול רפואי | איתור מטופל וגישה לתיק | גישה לתיק מטופל | בכל גישה לתיק רפואי של מטופל המוגדר כתיק רגיש, ידרש המשתמש להזין מספר תעודה של המטופל והכניסה תתאפשר רק לאחר בדיקת מספר התעודה באמצעות ממשק "מספרי תעודות" (בסעיף 2.22 למפרט). זאת פרט למשתמשים שהוגדר שרשאים להיכנס לתיקים רגישים ללא הזנת מספר תעודה. בשלב האפיון יוגדר פרק הזמן לאחר הזנת מספר תעודה שבו יוכל המשתמש לגשת לתיק המטופל ללא הזנת מספר תעודה מחדש. |
| 2.1.2.3 | טיפול רפואי | איתור מטופל וגישה לתיק | גישה לתיק מטופל | בגישה של משתמש לתיק מטופל, המערכת תציג למשתמש טיוטות שקיימות למטופל במרפאה הנוכחית והמשתמש יוכל לבחור לערוך את הטיוטה. היה והמשתמש לא בחר לערוך את הטיוטה - היא תימחק. **תוספת מתוך תכולות אופציונליות** |
| 2.4.1.1 | טיפול רפואי | תיעוד מידע רפואי | תחילת תיעוד מידע רפואי | משתמש יוכל לבחור את סוג המפגש שברצונו לבצע למטופל מתוך רשימת סוגי המפגשים במערכת (תהליך משנה 9.4.1 - "ניהול סוגי מפגשים"). |
| 2.4.1.2 | טיפול רפואי | תיעוד מידע רפואי | תחילת תיעוד מידע רפואי | בכניסה לתיק מטופל, המשתמש יוכל להתחיל בתיעוד מידע רפואי, מיד עם השלמת טעינת נתוני המטופל (פרט לתמונה), ההתראות הקיימות למטופל ותמצית התיק, ועל פי דרישות הביצועים המוגדרות בסעיף 2.21 למפרט, גם אם טרם נטען כלל המידע המפורט בתהליך 2.2 ("התרשמות מהתיק הרפואי") ובתהליך 2.4 ("תיעוד מידע רפואי"). תהליכי-המשנה שניתן יהיה לבצע כבר בשלב זה יסוכמו במסגרת האפיון. |
| 2.4.1.3 | טיפול רפואי | תיעוד מידע רפואי | תחילת תיעוד מידע רפואי | היה ולמטופל יש הפניות פתוחות שמיועדות להתמחות זהה להתמחות שיש למשתמש, הן תוצגנה למשתמש והוא יוכל לקבוע שהמפגש אותו הוא מבצע מהווה תשובה להפניה אחת או יותר מביניהן. במקרה זה, בסיום המפגש ההפניה תצוין כהפניה שניתנה לה תשובה (כלומר לא תופיע במעקב הפניות פתוחות).  במקרה שהמשתמש קבע שהמפגש אינו מהווה תשובה להפניה, המשתמש יידרש לתעד את הסיבה בגללה ההפניה לא תטופל במפגש. בנוסף, במקרה זה המשתמש יקבע האם יש להמשיך להציג את ההפניה (בעתיד) במסגרת תהליך משנה זה. |
| 2.4.2.1 | טיפול רפואי | תיעוד מידע רפואי | תיעוד נוכחות המטופל ומשתתפים נוספים במפגש | תיעוד נוכחות מטופל בעת המפגש ותיעוד משתתפים נוספים במפגש, מתוך רשימת סוגי משתתפים נוספים שתנוהל ע"י מנהל המערכת. |
| 8.1.1.1 | ניהול מרפאה | סטטוס מטופלים | ממתינים במרפאה | משתמש יוכל לצפות ברשימת המטופלים שהופנו במרפאה במסגרת תהליך משנה 2.4.15 ("הפנית מטופל לסוג-מטפל אחר במרפאה"). המשתמש יוכל לבחור מתוך הרשימה מטופל לו ברצונו לתעד מפגש. |
| 8.1.1.1.1 | ניהול מרפאה | סטטוס מטופלים | ממתינים במרפאה | הרחבת הדרישה הקיימת (8.1.1.1) כך שהמשתמש יוכל לצפות גם ברשימת מטופלים הרשומים כממתינים ביומן מסוים (למטפל / למרפאה / ליומן) כפי שהתקבלה ממערכת זימון תורים (ממשק "רשימת המטופלים המוזמנים למטפל/למרפאה ביום מסוים"). המשתמש יוכל לבחור מתוך הרשימה מטופל לו ברצונו לתעד מפגש.  במקרה זה ישודר למערכת זימון תורים הזמן הנוכחי כזמן תחילת התור של המטופל (ממשק "אישור המטפל לכניסת ויציאת המטופל"). **תוספת מתכולה אופציונלית** |
| 8.1.1.1.2 | ניהול מרפאה | סטטוס מטופלים | ממתינים במרפאה | משתמש יוכל לצפות ברשימת כל הממתינים לתור במרפאה לפי טווח זמנים ולפי מטפל כפי שהתקבלה ממערכת זימון תורים (ממשק "רשימת המטופלים המוזמנים למטפל/ למרפאה ביום מסוים"). **תוספת מתכולה אופציונלית** |
| 8.1.2.1 | ניהול מרפאה | סטטוס מטופלים | דוח מטופלים שביקרו במרפאה | משתמש יוכל להפיק דוח שיציג את רשימת המטופלים שביקרו במרפאה בחיתוכים שונים לרבות ע"פ מטפל וטווח זמנים. |
| 8.2.1.1 | ניהול מרפאה | זימון מטופלים למרפאה | בקרת זימון מטופלים למרפאה | משתמש יוכל לצפות ברשימת כל המטופלים שמטפלים במרפאה ביקשו לזמן אותם למרפאה (כמתואר בתהליך משנה 2.6.2 "טיפול במידע להתייחסות מטפל") בחיתוכים שונים לרבות ע"פ המטפל שביקש לזמן את המטופל והתאריך שהמטפל תיעד את הבקשה לזימון. |

### **ACTORS**

1. משתמש – כגון: רופא, חובש.

2. מערכת

3. ממשק מספרי תעודה – שליחת תשובה לזיהוי מספר תעודה.

### **מסכים הקשורים לתהליך**

|  |  |  |
| --- | --- | --- |
| **קוד מסך** | **שם מסך** | **ראשי/משני** |
| 70 | בחירת פרופיל משתמש | ראשי |
| 4 | ניווט ובחירת מרפאה | ראשי |
| 3 | בחירת מטופל | ראשי |
| 5 | תוצאות חיפוש מטופל | ראשי |
| 1 | רשימת מטופלים | ראשי |
| 36 | תיק מטופל | ראשי |
| 74 | מספר תעודה | ראשי |
| 77 | התראות | ראשי |
| 79 | הפניות להתייחסות | ראשי |
| 41 | פרטי מפגש | ראשי |
| 75 | סוג מפגש | משני |
| 71 | מסך ראשי | משני |
| 78 | דו"ח זימונים | משני |
| 72 | דו"ח מבקרים במרפאה | משני |

### **ממשקים הקשורים לתהליך**

|  |  |  |
| --- | --- | --- |
| **מס"ד** | **שם ממשק** | **הערות** |
| א 8.2 | סנכרון רשימות מטופלים מול מערכת זימון תורים | בבחירת מטופל מוזמן ובחירת סוג מפגש (סיטואציה) |
| 30 | מספרי תעודות | אימות מספר תעודה שהזין המשתמש |
| 41 | מערכת רישום אישי- נתונים משא"נים שלמטופלים- איחזור | איחזור נתוני מטופלים במידה ומדובר במטופלים הנבדקים במבנים מסוג "לשכת גיוס- בכניסה לתיק מטופל, לאחר בחירת מטופל מרשימת תוצאות חיפוש/ המוזמנים למרפאה. |

### **דוחות הקשורים לתהליך**

דו"ח מבקרים במרפאה.

דו"ח זימונים.

### **תהליכים מפעילים**

אין.

### **תהליכים מופעלים**

|  |  |  |
| --- | --- | --- |
| **מספר תהליך** | **שם תהליך** | **הערות** |
| 10 | התרשמות מהתיק הרפואי | בכניסה לתיק המטופל |
| 16 | תיעוד טיפול והפניה למטפל אחר | בצפייה ברשימת מטופלים שמופנים למשתמש |
| 38 | חסיון רפואי | בבחירת מטופל אם מוגדר כרגיש |
| 70 | ניהול הגדרות מערכת-קונפיגורציה | צפייה בהתראות למטופל |

## **אפיון פונקציונאלי**

### **תרשים התהליך**



### **מסלול עיקרי רשימת מוזמנים**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | בחירת פרופיל משתמש | המשתמש בוחר פרופיל משתמש. | ראה אפיון מסך "בחירת פרופיל משתמש" (קוד מסך 70). |
| מערכת | הצעת מרפאה אחרונה | מוצג מסך ניווט ובחירת מרפאה.  המערכת בודקת את המרפאה האחרונה ממנה נכנס המשתמש ומציעה אותה כאפשרות הראשונה בבחירה. | ראה אפיון מסך "מסך ניווט ובחירת מרפאה" (קוד מסך 4). |
| משתמש | בחירת מרפאה | במידה ונדרשת מרפאה שונה, המשתמש בוחר מרפאה בהתאם לפרופיל משתמש. |  |
| מערכת | השוואת סגמנט התחברות | המערכת מבצעת בדיקה אם הטרמינל ממנו התחבר המשתמש למרפאה בפעם האחרונה, שונה מהטרמינל בפעם הנוכחית. | 1. הגדרת "סגמנט" הינה 3 מספרים ראשונים בכתובת ה-IP מתוך ה-4 זהים לחלוטין (ללא התייחסות ל-Subnet Musk). לדוגמה: 134.4.5.6 ו-134.4.5.7 נמצאים על אותו סגמנט ואילו : 134.4.5.6 ו-134.4.6.7 לא נמצאים על אותו סגמנט  2. בפעם הראשונה שעמדה תתחבר למערכת היא תבדוק את הסגמנט אליו היא מחוברת ותתעד אותו ב-SAP  3. בפעמים הבאות שעמדה תתחבר למערכת היא תבדוק את הסגמנט אליו היא מחוברת  a. אם הסגמנט זהה לסגמנט המופיע ב-SAP מהחיבור האחרון, ניתן יהיה להמשיך לעבוד ללא הודעת התרעה  b. אם הסגמנט שונה לסגמנט המופיע ב-SAP מהחיבור האחרון, תוצג התראה למשתמש למשך כ-5 שניות, הסגמנט החדש יתועד במערכת במקום הסגמנט הישן (לא יישמר הסגמנט הישן) ולאחרי הודעת ההתרעה המשתמש ימשיך לעבוד במערכת |
| מערכת | הצגת הודעת התראה | באם הבדיקה חיובית, תוצג הודעת התראה: "שים לב, הכניסה הקודמת שלך למרפאה בוצעה מסגמנט X בתאריך X בשעה X." |  |
| משתמש | לחיצה על כפתור "אישור" | המשתמש מאשר את ההודעה. |  |
| משתמש | לחיצה על "רשימת מוזמנים" | במידה ומטופל מוזמן, המשתמש בוחר בפעולה הזו כדי לצפות ברשימת המוזמנים. |  |
| משתמש | לחיצה על "חיפוש מטופל" | במידה ומטופל אינו מוזמן, המשתמש בוחר בפעולה זו כדי לבצע איתור תיק. | [ראה מסלול עיקרי חיפוש מטופל](#_מסלול_עיקרי_חיפוש). |
| משתמש | צפייה ברשימת מטופלים | מוצג מסך עם רשימת המטופלים המופנים או מוזמנים למטפל/ למרפאה/לזימון, בטווח תאריכים שיוגדר ע"י מנהל מערכת. | ראה אפיון מסך "רשימת מטופלים" (קוד מסך 1). |
| משתמש | סימון מטופל ולחיצה על כפתור "תיק מטופל" | המשתמש בוחר מטופל מהרשימה. |  |
| מערכת | בדיקת תיק רגיש | המערכת מבצעת בדיקה האם המטופל שנבחר מוגדר כתיק רגיש לפי מאפייני המטופל. | ראה אפיון תהליך "חסיון רפואי" (מספר מסמך 38). |
| מערכת | בדיקת הרשאה לתיק רגיש | במידה והתיק רגיש, המערכת מבצעת בדיקה אם המשתמש נדרש להזין מספר תעודה. |  |
| מערכת | בדיקת פרק זמן קודם | במידה ונדרש להזין מספר תעודה, המערכת מחשבת את פרק הזמן שעבר מהזנת מספר תעודה קודם לתיק עבור משתמש נוכחי. | הגדרת פרמטר זמן בתחזוקת מנהל מערכת. |
| משתמש | הזנת מספר תעודה | במידה ופרק הזמן עבר והמשתמש רשאי לגשת לתיק רק בהזנת מספר תעודה, מופיע מסך להזנת מספר תעודה. | ראה אפיון מסך "הזנת מספר תעודה" (קוד מסך 74). |
| מערכת | אימות מספר תעודה | המערכת בודקת שמספר התעודה שהמשתמש הזין נכון. | ראה אפיון ממשק "מספרי תעודות" (מספר מסמך 61). |
| מערכת | הודעת שגיאה | במידה והמשתמש הזין מספר שגוי, מוצגת הודעת שגיאה: "מספר התעודה שהוזן שגוי, אין באפשרותך לגשת לתיק המטופל". |  |
| מערכת | הצגת התראות | מוצג מסך התראות. המשתמש צופה בהתראות הקיימות למטופל ומאשר. | ראה אפיון מסך התראות (קוד מסך 77). בהתאם להגדרת מנהל מערכת בטבלת התראות. ראה אפיון תהליך "ניהול הגדרות מערכת-קונפיגורציה" (מספר 70). |
| משתמש | בחירה בתמצית תיק | בלחיצה על הכפתור המשתמש צופה במידע הרפואי שתועד במרפאה הנוכחית. |  |
| מערכת | בדיקת מטופל מלש"ב | עבור מטופל מלש"ב, מתבצעת בדיקה כי פרטי תיק המטופל הנשלף הינו מלש"ב, מול ממשק. במידה וכן, יתקבלו הנתונים מהממשק בזמן אמת. איחזור נתוני מטופלים במידה ומדובר במטופלים הנבדקים במבנים מסוג "לשכת גיוס- בכניסה לתיק מטופל, לאחר בחירת מטופל מרשימת תוצאות חיפוש/ המוזמנים למרפאה. | ממשק מערכת רישום אישי- נתונים משא"נים שלמטופלים- איחזור (41) |
| משתמש | בחירה בטיוטות | באם קיימות למשתמש מסמכים מהמרפאה הנוכחית המוגדרים כטיוטה, הוא עורך אותן.אחרת, הוא מוחק אותן. | אופציונלי. |
| משתמש | צפייה בתיק מטופל | המשתמש מתרשם מהמידע הרפואי הקיים בתיק מטופל. | ראה אפיון תהליך "התרשמות מהתיק הרפואי" (מספר מסמך 10). |
| משתמש | לחיצה על כפתור "פתח מפגש" | המשתמש בוחר את סוג המפגש בהתאם לפרופיל משתמש.  במידה ומקושר מפגש ברירת מחדל אחד לפרופיל משתמש, המשתמש יועבר ישירות למסך "תיעוד מפגש" הרלוונטי ללא מעבר במסך זה. | ראה אפיון מסך "סוג מפגש" (קוד מסך 75). |
| מערכת | שינוי סטטוס ל"בפועל" | המערכת משנה את סטטוס המטופל מ"מתוכנן" ל"בפועל". |  |
| מערכת | שידור זמן נוכחי | המערכת משדרת זמן נוכחי כזמן תחילת התור של המטופל לממשק "אישור המטפל לכניסה ויציאת המטופל". | ראה אפיון ממשק "סנכרון רשימות מטופלים מול מערכת זימון תורים" (מספר מסמך 41). |
| מערכת | יצירת מקרה ותנועת ביקור | המערכת מייצרת מספר מקרה ותנועת ביקור לזמן הנוכחי. |  |
| מערכת | בדיקת הפניות פתוחות | המערכת מבצעת בדיקה האם קיימות למשתמש הפניות בסטטוס "חדשה" או "מאושרת" התואמות למחלקה שממנה התחבר המשתמש, ושולפת אותן במידה ויש. | ראה אפיון מסך "הפניות להתייחסות" (קוד מסך 79). |
| משתמש | תיעוד תשובה להפניה | המשתמש מתעד שהמפגש הינו תשובה להפניה. | אופציונלי. |
| מערכת | שינוי סטטוס הפניה | במידה והמשתמש תיעד תשובה, המערכת משנה את סטטוס ההפניה ל"התקבל מידע רפואי". |  |
| מערכת | הסרת הפניה מרשימת מעקב | ההפניה לא תוצג ברשימת מעקב להפניות פתוחות. |  |
| משתמש | תיעוד סיבה אי-טיפול בהפניה | להתייחסויות נוספות, המשתמש בוחר מרשימת סיבות לדחית ההפניה ומתעד פירוט בשדה הערה. | מתוך טבלת סיבות בתחזוקת מנהל מערכת. |
| משתמש | תיעוד מידע רפואי | המשתמש מתעד את המידע במסגרת המפגש. |  |
| משתמש | תיעוד נוכחות מוטפל במפגש | המשתמש מתעד "ללא נוכחות מטופל" במידה והמטופל לא נוכח במפגש. כברירת מחדל המטופל נוכח במפגש. | ראה אפיון מסך "פרטי מפגש" (קוד מסך 41). |
| משתמש | תיעוד משתתפים נוספים | המשתמש מתעד אם קיימים משתתפים נוספים במפגש. | רשימת משתתפים בניהול מנהל מערכת. |
| משתמש | לחיצה על כפתור "חתימה" | המשתמש חותם את המפגש. | ראה אפיון מסך "חתימת מפגש" (קוד מסך 48). |
| מערכת | בדיקת הפניות להתייחסות | המערכת מבצעת בדיקה אם קיימת התייחסות לכל ההפניות המוצגות במסך. במידה ולא, תוצג הודעת שגיאה שתחייב את המשתמש לתעד התייחסות (קישור למפגש /דחיה ופירוט הסיבה). |  |
| משתמש | יציאה מהמסך | המשתמש מסיים וחוזר למסך ממנו בא.. |  |

### **מסלול עיקרי חיפוש מטופל**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | לחיצה על "חיפוש מטופל" | במידה ומטופל אינו מוזמן, המשתמש בוחר בפעולה זו כדי לבצע איתור תיק. | ראה אפיון מסך "מסך ניווט ובחירת מרפאה" (קוד מסך 4). |
| משתמש | הזנת פרמטרים לחיפוש | מוצג מסך חיפוש מטופל. המשתמש מזין את קריטריוני החיפוש. | ראה אפיון מסך "בחירת מטופל" (קוד מסך 3). |
| מערכת | בדיקת הגבלות לפרופיל משתמש | המערכת מבצעת בדיקה על הגבלות צפייה במטופלים לפי: מתקן ממנו התחבר המשתמש, סוג שירות, יחידה, יחידת משנה, מרפאת אם, תיק רגיש. | תחזוקת הערכים לפרמטרים של ההגבלות ינוהלו על ידי מנהל מערכת. |
| מערכת | שליפת מטופלים | המערכת שולפת את תוצאות החיפוש למטופלים בהתאם להגבלות הצפייה. בבחירת מטופל שעונה למאפייני ההגבלות תוצג הודעת שגיאה " לא ניתן לגשת לתיק מטופל שנבחר". | ראה אפיון מסך "תוצאות חיפוש מטופל" (קוד מסך 5). |
| משתמש | בחירת מטופל | המשתמש מסמן את המטופל ומאשר את הבחירה. |  |

\* המשך המסלול כפי שמתואר בסעיף 2.2 בשלב הצגת התראות.

### **מסלול משני הפקת דו"ח מבקרים במרפאה**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | כניסה למערכת | המשתמש מזין "שם משתמש" ו"סיסמא". | ראה אפיון מסך "כניסה למערכת" (קוד מסך 52). |
| משתמש | בחירת מרפאה | מוצג המסך.  המשתמש בוחר מרפאה בהתאם לפרופיל משתמש. | ראה אפיון מסך "מסך ניווט ובחירת מרפאה" (קוד מסך 4). |
| מערכת | הצעת מרפאה אחרונה | המערכת בודקת את המרפאה האחרונה ממנה נכנס המשתמש ומציעה אותה כאפשרות הראשונה בבחירה. |  |
| משתמש | לחיצה על כפתור "הפקת דוחות" | מוצג מסך המכיל כפתורי גישה לדוחות במערכת. | ראה אפיון מסך "מסך ראשי" (קוד מסך 71). |
| משתמש | הזנת פרמטרים לחיתוך | המשתמש מבצע חיתוך לפי טווח תאריכים הביקור בפועל. בנוסף, ניתן לבצע חיתוך לפי מטפל מסוים או כלל המטופלים המבקרים ללא שיוך למטפל. | ראה אפיון מסך "דוח מבקרים במרפאה" (קוד דוח 72). |
| מערכת | שליפת נתונים | מוצג מסך עם רשימת מטופלים בהתאם לפרמטרים שהוזנו. |  |
| משתמש | סיום ויציאה | המשתמש מסיים את התהליך. |  |

### **מסלול משני הפקת דו"ח זימונים**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | כניסה למערכת | המשתמש מזין "שם משתמש" ו"סיסמא". | ראה אפיון מסך "כניסה למערכת" (קוד מסך 52). |
| משתמש | בחירת מרפאה | מוצג המסך.  המשתמש בוחר מרפאה בהתאם לפרופיל משתמש. | ראה אפיון מסך "מסך ניווט ובחירת מרפאה" (קוד מסך 4). |
| מערכת | הצעת מרפאה אחרונה | המערכת בודקת את המרפאה האחרונה ממנה נכנס המשתמש ומציעה אותה כאפשרות הראשונה בבחירה. |  |
| משתמש | לחיצה על כפתור "הפקת דוחות" | מוצג מסך המכיל כפתורי גישה לדוחות במערכת. | ראה אפיון מסך "מסך ראשי" (קוד מסך 71). |
| משתמש | הזנת פרמטרים לחיתוך | המשתמש מבצע חיתוך לפי:  מטפל שזימן, תאריך זימון (טווח), יחידת מטופל, יחידת משנה (של המטופל), סוג שירות צבאי, מרפאת אם | ראה אפיון דוח "דוח זימונים" (קוד דוח 78). |
| מערכת | שליפת נתונים | מוצג מסך עם רשימת מטופלים בהתאם לפרמטרים שהוזנו. |  |
| משתמש | סיום ויציאה | המשתמש מסיים את התהליך. |  |

## **נושאים פתוחים**

אין.