# מסמך אפיון תהליך

טיוטות

מספור ראשי:12

מערכת לניהול רשומה רפואית

CPR NG

## **מנהלה**

### **מעקב שינויים**

|  |  |  |  |
| --- | --- | --- | --- |
| **תאריך השינוי** | **מהדורה** | **אחראי** | **תקציר השינוי** |
| 14/09/2014 | 1.0 | איל ספורטה | מהדורה ראשונה |
| 24/10/2014 | 2.0 | איל ספורטה | תיקון הערות לקוח |
| 24/11/2014 | 3.0 | איל ספורטה | תיקון הערות לקוח |
| 10/03/2015 | 4.0 | איל ספורטה | תיקון הערות לקוח |
| 18/03/2015 | 5.0 | איל ספורטה | הוספת הודעה לאחר חתימת מסמך |

### **אישורים**

|  |  |  |  |
| --- | --- | --- | --- |
| **תאריך האישור** | **מהדורה מאושרת** | **מאשר** | **תפקיד** |
| 30/9/2014 | 1.0 | שירי בר-אל | מנהלת תחום |
| 24/10/2014 | 2.0 | שירי בר-אל | מנהלת תחום |
| 24/11/14 | 3.0 | שירי בר-אל | מנהלת תחום |

## **כללי**

### **שם התהליך**

טיוטות.

### **מטרת התהליך**

ניהול ושמירת טיוטות במערכת במהלך עבודת המשתמש.

### **תיאור כללי**

המערכת תשמור בכל X דק' (פרמטר) את הנתונים המתועדים במהלך מפגש רפואי. הנתונים ישמרו בסטאטוס "טיוטה" עד לחתימתם.

בסיום כל מפגש המשתמש יבצע פעולת "חתימת מפגש", אחרת הטיוטה תמחק ולא ישמרו הנתונים. "חתימת מפגש" תהווה אחת המשימות שהמשתמש צריך לבצע במהלך המפגש (המשימה האחרונה).

לאחר חתימת המפגש יוכל המשתמש להפיק את תדפיס סיכום המפגש ו/או להדפיס באופן מרוכז את כל התדפיסים שנוצרו במהלך המפגש.

**הערה**: במידה ובמהלך עבודת המשתמש ארע כשל מערכתי, כגון נפילת חשמל, בעיות תקשורת, תקלות שרת וכד', המערכת תשמור טיוטה של המפגש הכוללת את הנתונים שתועדו עד לשמירה האוט' האחרונה. המשתמש יוכל לצפות בטיוטות אלו בכניסה מחודשת למערכת, לאחר חזרתה לעבודה תקינה.

בכל יציאה מהמסך, או מהמערכת ללא חתימת הנתונים (כגון סגירת חלון, ביצוע BACK למסך קודם וכד') **לא** ישמרו הנתונים.

### **תכולות רלוונטיות מנספח 2.5**

|  |  |  |  |  |  |
| --- | --- | --- | --- | --- | --- |
| **מס"ד** | **קבוצת תהליכים** | **תהליך** | **תהליך משנה** | **יכולת/דרישה** | |
| 12.1 | תכולות אופציונליות | שמירת מידע תוך כדי ביצוע תיעוד מידע | יצירת טיוטת עבודה למשתמש | 1 | המערכת תבצע שמירת עבודת המשתמש כטיוטה באופן אוטומטי וברקע - ללא מעורבות המשתמש, בכל פרק זמן שיקבע ע"י מנהל מערכת. בסיום תהליך משנה 2.4.41 - "סיום תיעוד מידע רפואי" הטיוטה תימחק. |
| 12.2 | תכולות אופציונליות | שמירת מידע תוך כדי ביצוע תיעוד מידע | שימוש בטיוטה | 2 | משתמש יוכל לצפות בכל הטיוטות שתועדו לעבודה שהוא ביצע במרפאה בה הוא עובד ולבחור בטיוטה שברצונו לערוך/למחוק. |
| 12.3 | תכולות אופציונליות | שמירת מידע תוך כדי ביצוע תיעוד מידע | שימוש בטיוטה | 3 | כאשר משתמש בוחר לערוך טיוטה קיימת, יטען המידע שנשמר בטיוטה עם המועד המקורי של הזנתו והמשתמש יוכל לבצע תיעוד בדיעבד כמתואר בתהליך 2.4.43 - "תיעוד מפגש בדיעבד". במקרה זה, בנוסף לתיעוד כי המפגש תועד בדיעבד יסומן המפגש כמפגש שמקורו בטיוטה. |
| 2.4.41.2 | טיפול רפואי | תיעוד מידע רפואי | סיום תיעוד מידע רפואי | 2 | לאחר חתימת המפגש, המערכת תאפשר למשתמש להפיק במרוכז את כל התדפיסים שנוצרו במהלך המפגש (לדוגמה: תדפיסי מרשם תרופה, הפניה לשירות רפואי, הוראה רפואית) |
| 2.4.41.3 | טיפול רפואי | תיעוד מידע רפואי | סיום תיעוד מידע רפואי | 3 | היה והמפגש המתועד הוא מפגש שהתחיל המשתמש מתוך צפייה ברשימת הממתינים לו (כמתואר בתהליך משנה 8.1.1 "ממתינים במרפאה"), המערכת תתעד את זמן החתימה על המפגש כזמן סיום התור.  עם תיעוד זמן סיום התור, המערכת תשדר למערכת "זימון תורים" את זמן תחילת וסיום התור (ממשק "אישור המטפל לכניסת ויציאת המטופל" כמוגדר בסעיף 2.22 למפרט). |
| 2.4.42.1 | טיפול רפואי | תיעוד מידע רפואי | הפקת תדפיס סיכום מפגש | 1 | המשתמש יוכל להפיק תדפיס של סיכום המפגש |
| 2.4.42.2 | טיפול רפואי | תיעוד מידע רפואי | הפקת תדפיס סיכום מפגש | 2 | תוכן תדפיס סיכום מפגש יכלול את כל המידע המפורט בתהליך "תיעוד מידע רפואי" אשר יסוכם באפיון כי נדרש לכלול בתדפיס, ובאופן אשר יסוכם באפיון. |

### **ACTORS**

מערכת.

### **מסכים הקשורים לתהליך**

|  |  |  |
| --- | --- | --- |
| **קוד מסך** | **שם מסך** | **ראשי/משני** |
| 93 | טיוטות למטופל | ראשי |
| 17 | בחירת מסמך להדפסה | משני |
| 111 | תדפיס מרשם | משני |
| 97 | תיעוד מפגש (סיטואציה) | משני |

### **ממשקים הקשורים לתהליך**

אין.

### **תדפיסים הקשורים לתהליך**

|  |  |  |
| --- | --- | --- |
| **קוד תדפיס** | **שם מסך** | **הערות** |
| 1 | תדפיס סיכום מפגש |  |

### **תהליכים מפעילים**

|  |  |  |
| --- | --- | --- |
| **תהליך מס’** | **שם תהליך** | **הערות** |
| 9 | כניסה למערכת ותחילת תיעוד רפואי | חתימת מפגש- משימת Collect Data |

### **תהליכים מופעלים**

אין.

## **אפיון פונקציונאלי**

### **תרשים תהליך – חתימת מפגש**



### **תרשים תהליך – עריכת/מחיקת טיוטות**



### **מסלול עיקרי – שמירת טיוטות**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| מערכת | שמירת נתונים | בעת עבודת המשתמש בתהליכי תיעוד מידע במסגרת מפגש רפואי, המערכת תשמור ברקע את עבודת המשתמש בכל X דק' שיוגדר (פרמטר). כל הנתונים שהוזנו/עודכנו במהלך המפגש ישמרו בבסיס הנתונים בסטאטוס "טיוטה" (IP). כל מסמך שיודפס יוצג עם כיתוב "טיוטה" לאורך כל הדף. |  |
| משתמש | יציאה מהמסך ללא שמירה | במידה והמשתמש יוצא ממסך המשימה והנתונים שבו לא נשמרו תוצג הודעת אזהרה/שאלה על כך שהנתונים לא נשמרו. המשתמש יוכל לשמור את הנתונים מתוך ההודעה או לבטל את הסגירה | הודעת האזהרה הינה סטנדרטית במערכת, ויכולה להשתנות בין סוגי רכיבים. |
| משתמש | יציאה ללא חתימה | במידה והמשתמש יצא/סגר את מסך המפגש ללא ביצוע "חתימה" תוצג הודעת שגיאה: "שים לב, נתונים שלא נחתמו ימחקו". במידה והמשתמש מאשר – הטיוטה תימחק. |  |
| משתמש | חתימת מפגש | בסיום התיעוד המשתמש יבצע פעולת "חתימת מפגש" (Collect Data). לאחר חתימת המפגש, סטאטוס המסמכים ישתנה ל"חתום" (FR) וסימן הטיוטה יעלם מהם. כמו כן תהליכי שידור נתונים למערכות חיצוניות יבוצעו רק לאחר חתימת המפגש. |  |
| מערכת | מחיקת טיוטה | במידה והמשתמש יצא ממסך המפגש ללא חתימת הנתונים, כל הנתונים בסטאטוס טיוטה ימחקו. תוצג הודעת אזהרה טרם המחיקה. |  |
| מערכת | שמירת טיוטה | הטיוטות תשמרנה במערכת רק במקרים של Failure במערכת, כגון בעיות תקשורת, קריסת חשמל וכד'.  על כל טיוטה ישמר מטה דאטה:   1. תאריך יצירה 2. משתמש יוצר 3. מרפאה יוצרת |  |

### **מסלול משני – הצגת טיוטה**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | כניסה למסך "טיוטות למטופל". | המסך יציג טבלה של כל המפגשים (סיטואציות) **שלא נחתמו** ושנוצרו ע"י המשתמש או בשם המשתמש במרפאה בה הוא בחר בעת הכניסה למערכת.  מתוך הטבלה ניתן יהיה לפתוח את המפגש, בו ניתן יהיה לערוך את הנתונים בה ולבצע בסיום חתימת מפגש (באמצעות מסך הסיטואציה) |  |
| מערכת | שמירת נתונים | במקרה זה, לאחר חתימת הנתונים המערכת תסמן את המפגש כ"מפגש בדיעבד" ומקור המפגש יקבע כ"טיוטה". |  |

### **מסלול עיקרי - חתימת מפגש**

|  |  |  |  |
| --- | --- | --- | --- |
| **מבצע הפעולה** | **הפעולה** | **תיאור** | **הערות** |
| משתמש | לחיצה על המשימה "חתימת מפגש" | בהתאם לסוג המפגש, המערכת תבדוק סדרת חוקים אפליקטיביים ותציג הודעות בהתאם. | יבוצע טרם החתימה.  ראה אפיון "ניהול הגדרות מערכת (קונפיגורציה)". |
| מערכת | חתימת מפגש | במידה וניתן לחתום את המפגש, תוצג השאלה "האם אתה בטוח"? בלחיצה על "כן" תבוצע חתימת נתונים |  |
| מערכת | חתימת הנתונים | המערכת נועלת את המסמכים והמסכים בהם תיעד המשתמש את המידע הרפואי. נוצרת גרסת חדשה עם הנתונים הבאים: גרסה, שם משתמש, תאריך ושעה. |  |
| מערכת | הצגת הודעה | בסיום פעולת החתימה תוצג הודעת חלון: חתימת המסמך בוצעה בהצלחה, גירסה X>.X>. ע"י: <שם משפחה+שם פרטי מטפל, פרופיל מטפל>.  <שם משפחה+שם פרטי מטופל, מ.א מטופל>  לתאריך מפגש <שדה תאריך מפרטי מפגש>. |  |
| מערכת | תיעוד זמן סיום התור | עבור מטופל עם זימון, המערכת תשמור את זמן החתימה על המפגש כזמן סיום התור. |  |
| מערכת | הצגת תדפיסים לבחירה | המערכת תציג למשתמש את מסך "בחירת מסמך להדפסה", בו יוכל המשתמש לבחור את התדפיסים שברצונו להפיק (הרלוונטיים למפגש). כברירת מחדל יסומנו כל התדפיסים. | ראה אפיון מסך "בחירת מסמך להדפסה". |
| משתמש | בחירת תדפיס/ים | המשתמש בוחר את התדפיס שברצונו להפיק. | ראה מסלול משני "[הפקת תדפיסים](#_מסלול_משני_הפקת)". |

### **מסלול משני - הפקת תדפיסים**

|  |  |  |  |
| --- | --- | --- | --- |
| מערכת | הצגת תדפיסים לבחירה | לאחר חתימת המפגש המערכת תציג לבחירה את כל התדפיסים השונים במהלך המפגש, בינם תדפיס סיכום מפגש. | ראה אפיון מסך "בחירת מסמך להדפסה" (קוד מסך 17).  ניתן להגיע למסך גם באמצעות כפתור "בחירת מסמך להדפסה". |
| משתמש | בחירת תדפיסים להדפסה | המשתמש יוכל לסמן מתוך רשימת התדפיסים השונים את התדפיסים הרצויים להדפסה. באישור המערכת תדפיס את כל התדפיסים. |  |

## **נושאים פתוחים**

ממשק "אישור המטפל לכניסת ויציאת המטופל" בוטל ולכן לא יבוצע שידור שעת סיום התור לממשק.